
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0692),
–	având în vedere articolul 294 alineatul (2) și articolele 212 și 322 alineatul (1) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0408/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere avizul Curții de Conturi din 30 ianuarie 2024[footnoteRef:1], [1:  	Nepublicat încă în Jurnalul Oficial.] 

–	având în vedere acordul provizoriu aprobat de comisiile competente în temeiul articolului 74 alineatul (4) din Regulamentul său de procedură și angajamentul reprezentantului Consiliului, exprimat în scrisoarea din 8 aprilie 2024, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere deliberările comune ale Comisiei pentru afaceri externe și Comisiei pentru bugete în temeiul articolului 58 din Regulamentul său de procedură,
–	având în vedere avizul Comisiei pentru comerț internațional și cel al Comisiei pentru dezvoltare regională,
–	având în vedere scrisoarea Comisiei pentru control bugetar,
–	având în vedere raportul Comisiei pentru afaceri externe și al Comisiei pentru bugete (A9-0085/2024),
1.	adoptă poziția sa în primă lectură prezentată în continuare;
2.	aprobă declarația comună a Parlamentului și a Consiliului anexată la prezenta rezoluție, care va fi publicată în seria L a Jurnalului Oficial al Uniunii Europene, împreună cu versiunea finală a actului legislativ;
3.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
4.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.
P9_TC1-COD(2023)0397
Poziția Parlamentului European adoptată în primă lectură la 24 aprilie 2024 în vederea adoptării Regulamentului (UE) 2024/... al Parlamentului European și al Consiliului privind instituirea Mecanismului de reformă și creștere pentru Balcanii de Vest
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2024/1449.)

ANEXĂ LA REZOLUȚIA LEGISLATIVĂ
Declarația comună a Parlamentului European și a Consiliului privind nomenclatorul bugetar adecvat pentru Mecanismul pentru Balcanii de Vest
[bookmark: _GoBack]Parlamentul European și Consiliul iau act de declarația Comisiei Europene privind raportarea. Fără a aduce atingere prerogativelor autorității bugetare în temeiul tratatelor, Parlamentul European și Consiliul intenționează să revizuiască nomenclatorul mecanismului, de exemplu în ceea ce privește creditele pentru fiecare beneficiar, pentru a asigura un control politic și bugetar adecvat. Parlamentul European și Consiliul invită Comisia Europeană să acorde atenția cuvenită prezentei declarații, după caz, în pregătirea proiectului de buget 2025.

